स्वतंत्रता दिवस के मौके पर आज शाम पार्टी कार्यकर्ताओं से बात करेंगे CM केजरीवाल
नई दिल्ली: आम आदमी पार्टी के राष्ट्रीय संयोजक और दिल्ली के मुख्यमंत्री अरविंद केजरीवाल आज स्वतंत्रता दिवस के मौके पर देशभर के पार्टी कार्यकर्ताओं को सोशल मीडिया के जरिए संबोधित करेंगे। इस दौरान वो कार्यकर्ताओं से देश के मौजूदा हालात पर चर्चा करेंगे। इस संबंध में सीएम केजरीवाल ने एक ट्वीट भी किया है। जिसके मुताबिक कार्यकर्ता आज शाम चार बजे उनका संबोधन उनके फेसबुक पेज, ट्विटर और यूट्यूब चैनल पर लाइव देख सकेंगे।
आम आदमी पार्टी के मुताबिक सीएम केजरीवाल स्वतंत्रता दिवस के मौके पर पार्टी कार्यकर्ताओं को संबोधित करेंगे। कोरोना महामारी को देखते हुए ये संबोधन सोशल मीडिया के जरिए आयोजित किया जा रहा है। सीएम केजरीवाल के संबोधन का प्रसारण सभी प्लेटफॉर्म जैसे फेसबुक, ट्विटर और यूट्यूब पर होगा। पार्टी के मुताबिक सीएम केजरीवाल के संबोधन को लेकर कार्यकर्ताओं में काफी उत्साह है।
स्वतंत्रता दिवस की अवसर पर कल शाम 4 बजे मैं देश भर के आम आदमी पार्टी के वॉलंटियर्स को संबोधित करूंगा। उम्मीद है आप ज़रूर शामिल होंगे।
जय हिन्द। https://t.co/mjL99dbQUi— Arvind Kejriwal (@ArvindKejriwal) August 14, 2020
आवास
पर
किया
ध्वजारोहण
इस साल कोरोना महामारी के चलते स्वतंत्रता दिवस पर ज्यादा कार्यक्रम नहीं आयोजित हो सके। सीएम केजरीवाल ने आज सुबह अपने आवास पर ध्वजारोहण किया। इस दौरान दिल्ली पुलिस के अधिकारी और जवान भी मौजूद रहे। सीएम केजरीवाल ने ट्वीट करते हुए लिखा कि देश के उन वीर शहीदों को नमन, जिनके अमर बलिदान की बदौलत हम आजादी की खुली हवा में सांस ले पाते हैं। सभी देशवासियों को स्वतंत्रता दिवस की हार्दिक शुभकामनाएं।
hin_Deva hin_Deva hin_Deva hin_Deva szl_Latn mag_Deva hin_Deva hin_Deva npi_Deva hin_Deva